**ОПИС И СПЕЦИФИКАЦИЈА ПРЕДМЕТА, УСЛОВИ ИСПОРУКЕ ИЛИ ИЗВРШЕЊА**

Назив јавне набавке је Набавка електричне енергије , ЈН бр. 1/2024.

Предмет набавке је електрична енергија за пословне објекте и јавну расвету у периоду 01.03.2024-28.02.2025. године.

Назив и ознака из општег речника набавке (CPV): *09310000 - Електрична енергија.*

Стварна количина одређиваће се на основу остварене потрошње наручиоца на местима примопредаје током периода снабдевања. Снабдевач је 100 % балансно одговоран за место примопредаје наручиоцу.

Продаја и преузимање и плаћање електричне енергије, која је предмет овог уговора, извршиће се на следећи начин:

• Врста продаје: потпуно снабдевање електричном енергијом са балансном одговорношћу.

• Период испоруке: испорука ће се вршити непрекидно, сваког дана од 00:00 до 24:00 часова, од 01. марта 2024. године, односно од дана завршетка законске процедуре промене снабдевача, до максимално годину дана, односно до реализације уговорене вредности, у зависности од тога шта пре наступи.

• Места испоруке/примопредаје електричне енергије су обрачунска мерна места Наручиоца прикључена на дистрибутивни систем у категорији потрошње на ниском напону, широкој потрошњи и јавној расвети, у складу са постојећим ознакама ЕД из табела које су саставни део конкурсне документације Купца (прилог техничка документација, конкурсне документације Купца).

• Количина електричне енергије одређиваће се на основу остварене потрошње Наручиоца на местима примопредаје током периода снабдевања.

• Уговорена количина електричне енергије ће се испоручити у складу са утврђеним Правилима о раду преносног система и Правилима о раду дистрибутивног система, Правилима о раду тржишта електричне енергије, Уредбом о условима испоруке електричне енергије, као и другим подзаконским прописима који регулишу испоруку електричне енергије, односно у складу са свим важећим законским и подзаконским актима који регулишу испоруку електричне енергије.

Набавка се спроводи ради потписивања уговора о снабдевању за период од 01.03.2024. до 28.02.2025. године, а рок трајања уговора је до тог датума или до утрошка уговорених средстава вредности уговора, шта пре наступи. Наручилац може током трајања уговора о јавној набавци у складу са одредбама чл.156-161 ЗЈН да измени уговор без спровођења поступка јавне набавке.

Цена је фиксна и не може се мењати, осим уколико је другачије уређено одредбама Закона о енергетици, и другим правно релевантним Законима, који директно утичу на цену добра, а по предходном обавештењу у службеном гласилу.